EELNÕU	
KORRALDUS	
	
Tabasalu	12. märts 2024 nr [nr] 	
	
Detailplaneeringut täpsustavate projekteerimistingimuste andmine Kopli I kinnistu detailplaneeringuala kanalisatsiooni lahenduse täpsustamiseks		
	
Käesoleva korraldusega ei otsustata Liikva külas Kopli tee 2 ja Kopli tee kinnistute kanalisatsiooni lahenduse rajamise lubatavust, sest see on Harku Vallavolikogu 30.11.2006 otsustega nr 100 kehtestatud Kopli I kinnistu detailplaneering (edaspidi detailplaneering) kõigil hoonestatud kinnistutel lahendatud. Seda, mida detailplaneeringu olemasolul projekteerimistingimustega saab täpsustada, sätestab ehitusseadustiku (EhS) § 27 lg 4.

Käesoleva korraldusega täpsustatakse Liikva külas Kopli tee 2 ja Kopli tee kinnistute ehituslikke tingimusi. EhS § 27 lõikest 3 tulenevalt ei anta projekteerimistingimusi detailplaneeringus kehtestatud planeeringulahenduse olemuslikuks muutmiseks.

A. Taotluse esitamine
17.06.2025. a esitati läbi ehitisregistri Harku Vallavalitsusele projekteerimistingimuste taotlus detailplaneeringu olemasolul Liikva külas Kopli tee 2 ja Kopli tee kinnistuid läbiva ühiskanalisatsiooni lahenduse ja ehituslike tingimuste täpsustamiseks.

Projekteerimistingimuste taotluse kohaselt soovitakse Liikva külas Kopli tee 2 ja Kopli tee kinnisasjadele rajada Otsa-Miko piirkonnast tulev ja Liikva külasse jõudev ühiskanalisatsiooni survetoru.

B. Olukord katastriüksusel ja alusdokumendid
Harku Vallavolikogu 30.11.2006 otsustega nr 102 kehtestati Kopli I kinnistu detailplaneering. Maa-ameti veebilehel kättesaadava kaardirakenduse andmetel on mõlemal kinnistul avalikult kasutatava tee kaitsevöönd, elektriõhuliin ning tee. Kopli tee 2 kinnistul on lisaks veel tiik elamu ja abihoone. Ehitisregistri andmetel kinnistul üksikelamu (nr 120542939), majandushoone (120543769 ning reoveepuhasti rajatised(221267347).

C. Projekteerimistingimuste andmise võimalikkus ja põhjendatus detailplaneeringu olemasolul
EhS § 27 lõike 1 kohaselt võib pädev asutus detailplaneeringu olemasolu korral põhjendatud juhul anda ehitusloakohustusliku hoone või olulise avaliku huviga rajatise ehitusprojekti koostamiseks projekteerimistingimusi, kui:
1)	detailplaneeringu kehtestamisest on möödas üle viie aasta;
 
Kopli I kinnistu detailplaneeringu kehtestamisest (30.11.2006) on möödas enam kui viis aastat.

EhS § 27 lõike 2 kohaselt arvestatakse projekteerimistingimuste andmisel:
1)	hoone või olulise rajatise asukohas väljakujunenud keskkonda, sealhulgas hoonestuslaadi;
2)	et projekteerimistingimuste andmine ei oleks vastuolus õigusaktide, isikute õiguste või avaliku huviga;
3)	üldplaneeringus määratud tingimusi.

Projekteerimistingimuste taotluse kohaselt soovitakse rajada alternatiivina Kopli tee 2 ja Kopli tee kinnistutele Otsa-Miko piirkonnast tulev ja Liikva külasse jõudev ühiskanalisatsiooni survetoru. Ühiskanalisatsiooni rajamine mõjutab otseselt ainult Kopli tee 2 ja Kopli tee kinnistute edelakülge, sest ühiskanalisatsioon rajatakse maantee äärde, kus on maantee kaitsevöönd.

Muus osas detailplaneeringuga määratud ehitusõigust ei muudeta. Seega projekteerimistingimuste taotluses soovitud võimalus rajada Otsa-Miko piirkonnast tulev ja Liikva külasse jõudev ühiskanalisatsiooni survetoru rajamine Kopli tee 2 ja Kopli tee kinnistutele arvestab Kopli tee 2 ja Kopli tee kinnistute ning naaberkinnistute huvidega riivamata oluliselt detailplaneeringuga moodustatud kinnistute omanike huve.

EhS § 27 lõike 1 kohaselt võib pädev asutus põhjendatud juhul anda ehitusloakohustusliku hoone või olulise rajatise ehitusprojekti koostamiseks projekteerimistingimusi detailplaneeringu olemasolu korral, kui detailplaneeringu kehtestamise järel on ilmnenud olulisi uusi asjaolusid või on oluliselt muutunud planeeringuala või selle mõjuala, mille tõttu ei ole enam võimalik detailplaneeringut täielikult ellu viia. 

D. Projekteerimistingimuste andmine avatud menetlusena
EhS § 31 lõige 1 sätestab, et projekteerimistingimuste andmine tuleb korraldada avatud menetlusena EhS § 27 nimetatud juhul, st juhul, kui antakse projekteerimistingimused detailplaneeringu olemasolul. Avatud menetlusel lähtutakse haldusmenetluse seaduse (edaspidi HMS) 3. peatükist.

Vallavalitsus on xx.06.2025 tähitud e-kirjaga (reg nr 12-3/xx) teavitanud avatud menetluse algatamisest detailplaneeringu alaga piirnevate Pärna, Kopli tee 1, Kopli tee 4, Kopli tee 5, Kopsu, Pärnapõllu ja 11410 Kiia - Vääna-Viti maantee kinnisasjade omanikke.

Ühtlasi on vallavalitsus avaldanud kohaliku ajalehe Harku Valla Teataja 26.06.2025 numbris teate avatud menetluse algatamise kohta, määrates eelnõuga tutvumiseks ja arvamuse avaldamiseks tähtaja 26.06.2025-10.07.2025. Eelnõuga sai tutvuda Harku valla veebilehel www.harku.ee. Teates tegi Harku Vallavalitsus vastavalt HMS § 50 lõikele 3 ka ettepaneku asja arutamiseks ilma avalikku istungit läbi viimata. Tulenevalt sama paragrahvi lõike 2 punktist 1 võib õigusakti andmise otsustada ilma avalikul istungil arutamiseta, kui tähtaja jooksul ettepanekuid või vastuväiteid ei esitatud ja menetlusosalised loobusid asja arutamisest avalikul istungil. 

E. Projekteerimistingimuste kehtivuse tähtaja muutmine
EhS § 33 lg 1 kohaselt kehtivad projekteerimistingimused viis aastat. Põhjendatud juhul võib pädev asutus projekteerimistingimuste kehtivuseks sätestada teistsuguse tähtaja või muuta projekteerimistingimuste kehtivuse tähtaega.
Harku Vallavalitsus peab põhjendatuks projekteerimistingimuste kehtivuse tähtajaks kolme aasta määramist, kuna kolme aastat võib pidada piisavaks ajaks soovi korral ehitusprojekti koostamiseks ja ehitusloa taotlemiseks. Juhul, kui isik nimetatud aja jooksul ehitusluba ei taotle, ei piira miski tema poolt uute projekteerimistingimuste taotlemist sellele järgneval ajal, aga arvestades tol hetkel kehtivate üldiste kasutus- ja ehitustingimustega.

Arvestades eeltoodut ning ehitusseadustiku § 27 lõike 1 punkti 1 ja 2, lõike 2 ja lõike 4 punkti 4, § 33 lõike 1, Harku valla üldplaneeringu, Harku Vallavolikogu 31.05.2018 otsusega nr 51 kehtestatud Harku valla ehitustingimusi, miljööväärtuslikke alasid ja väärtuslikke maastikke määrava ning tihehoonestusalasid täpsustava teemaplaneeringu, kohaliku omavalitsuse korralduse seaduse § 22 lõike 2 ja Harku Vallavolikogu 25. mai 2017 määruse nr 21 “Harku valla ehitusmäärus” § 9 punkti 2 alusel:

1.	Anda projekteerimistingimused ühiskanalisatsiooni ehitusprojekti koostamiseks aadressil Harku vald, Liikva küla, Kopli tee 2 ja Kopli tee kinnistutele vastavalt lisale 1.

2.	Projekteerimistingimused kehtivad kuni 29.07.2028 (kaasa arvatud).

3.	Korraldust on võimalik vaidlustada 30 päeva jooksul selle teatavakstegemisest arvates, esitades vaide Harku Vallavalitsusele haldusmenetluse seaduse sätestatud korras või kaebuse Tallinna Halduskohtule halduskohtumenetluse seadustikus sätestatud korras.

4.	Korraldus jõustub teatavakstegemisest.